text: Аеропрес - Празник на 16-та транспортна авиобаза
  26 Август 2011 02:48
  През своята дългогодишна история личният състав на авиобазата отстоява и развива най-добрите традиции на българските военновъздушни сили, свързани с непрекъснато повишаване на способностите за изпълнение на разнородни задачи. Базата е въоръжена с разнообразни типове военно-транспортни самолети, като най-новият от тях е C-27J Spartan, който се явява един от най-модерните в своя клас. През тази година в авиобазата бе приет на въоръжение третият самолет C-27J и бяха приети и въведени в експлоатация хангар за техническо обслужване на авиационната техника с най-съвременно оборудване и четириетажна административна сграда за личния състав. Основните задачи пред 16 транспортна авиационна база са свързани с: - повишаване на мобилността на въоръжените сили чрез изпълнение на задачи за превоз на войски, бойна техника и товари; - десантиране с парашутисти и товари; - въздушно фотографиране; - транспортиране и осигуряване на българските военни контингенти зад граница; - изпълнение на задачи за въздушен транспорт за нуждите на други ведомства и организации; - изпълнение на задачи по транспортиране на болни и ранени за нуждите на министерството на здравеопазването, както и осигуряване на въздушен транспорт на органи за трансплантация; - оказване на помощ на населението при бедствия, аварии и катастрофи; - авиомедицинска евакуация. Единствените от състава на българските ВВС самолети и екипажи, летели във "враждебна" среда, до най-горещите точки в света (Ирак, Афганистан, Судан, Либия) са тези на 16 транспортна авиационна база. Самолети на авиобазата са кацали на летища в цяла Европа, Близкият изток, средна Азия, Арабският полуостров, северна и централна Африка, северна Америка. Дори на своя празник – 26 август, личният състав на авиобазата продължава да стой на своя "боен пост" и да изпълнява заповяданите задачи по транспортно осигуряване на тактическото учение с бойни стрелби "Есен-2011"
  Бе-12 Въздушен парад за 6 май - Гергьовден Ту-160М2 С-70 Охотник-Б Ка-26 космически туризъм A330 MRTT Singapore Airlines Malaysia Airlines ден на отворени врати Тайван Tempest Crew Dragon Летище София ЕАД експериментални стрелби Су-33 IranAir T-6 Texan Aeronautics Group C-130